Държавен вестник, бр. 101, 2021 г., стр. 21

БРОЙ  101	
Д Ъ Р Ж А В Е Н  В Е С Т Н И К 	
СТР.  21  
Чл. 46. (1) Доставчиците определят по-
между си размер на еднократната цена за 
администрирането на процеса по пренася-
не на номер, която покрива разходите им 
във връзка с проверка на идентификацията 
на краен ползвател и за други дейности, 
свързани с администриране на процеса по 
пренасяне на номер.
(2) Цената по ал. 1 се заплаща от прие-
мащия на даряващия доставчик.
Чл. 47. (1) Доставчиците определят по-
между си цена на трафичната услуга „тран-
зит към пренесен номер“, когато извършват 
услуги по пренасяне през мрежата си на 
входящи повиквания от други мрежи към 
първоначално или последващо пренесени 
от тяхната мрежа номера.
(2) Цената по ал. 1, с изключение на по-
виквания по чл. 17, се определя при спазване 
на принципа на разходоориентираност.
(3) Приемащият доставчик и доставчи-
кът, осъществяващ маршрутизация на по-
виквания по чл. 17, договарят помежду си 
начина на разпределение на приходите от 
международен трафик и трафик от роуминг, 
като отчитат отношението на цените за тер-
миниране и транзит на национален трафик.
Чл. 48. (1) В случай че доставчиците не 
определят помежду си цените по чл. 46, 
ал. 1 и чл. 47, ал. 1, същите се определят 
от комисията.
(2) Доставчиците представят в комиси-
ята предложенията с определените от тях 
цени по чл. 46, ал. 1 и чл. 47, ал. 1 заедно 
с документите по тяхното ценообразуване.
(3) В случай че представените от достав-
чиците цени не отговарят на изискванията 
на ЗЕС и тези функционални спецификации, 
комисията връща цените за преработване в 
едномесечен срок.
(4) В случай че в срока по ал. 3 доставчи-
ците не преработят цените или не докажат 
тяхното съответствие с изискванията на 
ЗЕС и тези функционални спецификации, 
комисията налага ценови ограничения по 
един от следните методи:
1. ограничаване нарастването на цените 
до предварително определен ценови праг;
2. сравнителен анализ между определените 
от доставчиците цени и цените за аналогична 
услуга, прилагана в държавите – членки на 
Европейския съюз;
3. определяне на план за постепенно на-
маляване на цените за определен период от 
време, след което нивото на цените трябва да 
достигне до предварително определено ниво.
ДОПЪЛНИТЕЛНА РАЗПОРЕДБА
§ 1. По смисъла на тези функционални 
спецификации:
1. „Блок от директно набирани номера“ е 
група от 10, 100 или 1000 поредни номера в 
рамките на УАТЦ, при която първият номер 
завършва с 0, 00 или 000.
2. „Вторичен доставчик“ е предприятие, 
получило вторично номера по смисъла на 
наредбата по чл. 133а от ЗЕС от предприятие 
от домейна на преносимост.
3. „Даряващ доставчик“ е доставчикът, от 
чиято мрежа номер се пренася в друга мрежа.
4. „Даряваща мрежа“ е мрежата, от която 
номерът се пренася в процеса на пренасяне. Тя 
може да е или да не е мрежата на държателя 
на обхвата от номера.
5. „Директно набиран номер (Direct dial in, 
DDI)“ е номер от УАТЦ, който може да бъде 
набиран без посредничеството на оператор.
6. „Домейн на преносимост“ са мрежите 
на доставчиците, в които се осъществява 
преносимост на номерата.
7. „Доставчик“ е предприятие по смисъла 
на чл. 134 от ЗЕС, чиято мрежа е част от 
домейн на преносимост.
8. „Краен ползвател“ е всяко физическо или 
юридическо лице, което е страна по договор 
по глава четиринадесета от ЗЕС с предпри-
ятие, предоставящо обществени електронни 
съобщителни услуги чрез номера от ННП.
9. „Многократен абонатен номер (Multiple 
subscriber number, MSN)“ са няколко географски 
номера за достъп до една крайна точка, към 
която са включени различните терминали 
на един потребител на ISDN основен достъп 
(ISDN BRA). Всеки един номер се разглежда 
като отделен номер, на който могат да се 
присвоят основни и допълнителни услуги. 
Номерацията на отделните терминали може 
да не е последователна.
10. „Мрежа на държателя на обхвата от 
номера“ е мрежата на предприятието, на 
което комисията е предоставила национално 
значими номера от ННП, част от които е 
пренесеният номер.
11. „Пренесен номер поради техническа 
грешка“ е номер, който е пренесен в друга 
мрежа, без да е налице надлежно изразена воля 
за неговото пренасяне от крайния ползвател, 
на който номерът е предоставен за ползване 
от даряващия доставчик, независимо от при-
чините, довели до това.
12. „Приемащ доставчик“ е доставчикът, в 
чиято мрежа се пренася национално значим 
номер.
13. „Приемаща мрежа“ е мрежата, която 
приема номера и чрез която крайният ползва-
тел ползва съответните услуги след завършване 
на процеса на пренасяне.
14. „Прозорец на преносимост“ е опреде-
лен период от време в процеса на пренасяне 
на номер от момента на активиране на дос-
тъпа на крайния ползвател от предприяти-
ето на приемащата мрежа до момента на 
актуализиране на базите данни на всички 
предприятия с номера за направление към 
приемащата мрежа.